યુવા મિત્ર? તમારે ઇશ્વરને જોવા અને અનુભવવા છે? સૌથી પહેલાં તમારી જાતને પ્રેમ કરો. તમારી અંદર છૂપાયેલ પ્રચંડ શક્તિને આત્મસાત્ કરો. તમે જ્યારે કોઇ સારી વાત જુઓ કે સાંભળો છો, ત્યારે તમારું ચિત્ત પ્રસન્નતાથી છલકાઇ ઉઠે છે. જ્યારે તમે કોઇ દુ:ખભરી ક્ષણમાંથી પસાર થાઓ છો, તો આંખો છલકાઇ ઉઠે છે? આવું રોબૉટ સાથે બની શકે? નહીં ને? તમારા અંતરમાં પ્રેમ, કરુણા અને દિવ્ય ચેતનાનો સમંદર ઘૂઘવે છે. એટલે તમે લાગણી અનુભવો છો. આવી લાગણીઓને ભરપૂર અનુભવો. જ્યારે તમારું હૃદય પ્રેમ કે કરુણાથી ઉભરાય ત્યારે સમજવું કે ઇશ્વર ક્યાંક તમારી આસપાસ છે!